Pyńis

Pyńis to je narzůnd kopulacyjny uod samcůw cyckoczy a ńykerych inkszych kryngowcůw (majům go tyż ńykere gady a ptoki).

 Budowa 
Pyńis (łać. membrum virile) – narzůnd hůmologiczny babskigo klitora. U chopůw bez pyńis przebjygo uostatńi uodćinek układu moczowego. Skłodo śe s dwůch růwnoległych ćoł jamistych a ćała gůmbczastego kere formuje żołůńdź pyńisa a łopuška, a uosłańo tyż cewka moczowo. Pyńis dojzdrzałego a sprownygo seksualńy chopa mo zdolność ku erekcyje, we keryj krew wypołńo ćaua jamiste a skirz tego pyńis rubńe a stowo śe twardy.

 Dugość pyńisa 
Istńije mynga mitůw na tymat wpływu dugośći pyńisa na  seksualno satysfakcyjo uod baby. Seksuologi prawjům, co ńy je to prowda, skirz tego co sztandardowo dugość pyńisa we spoczynku to 6–10 cm, a we zwodźe 11–16 cm, a dugość pochwy to sztandardowo ůng. 10 cm. Podszukowańa, we kerych wyńik podowo sům badany, sům poważane za scygańůne, skirz tego co chopy zawyżajům jejich wyńiki. Badańa robjůne uod naukowcůw dowajům wyńiki půmjyndzy 13 a 14,5 cm. Trefjajům śe atoli uodchylyńa we uobje strůny, uod 7 cm (mikropyńis) do aże 30 cm, nale tako srogość je fest a fest rzodko.

Kategoryjo:Chopski płećowy ukłod